ΓΡΑΠΤΗ ΕΡΩΤΗΣΗ E-1486/01

υποβολή: Robert Goebbels (PSE) προς την Επιτροπή

(18 Μαΐου 2001)

Θέμα: Έλεγχος ταυτότητας στο αεροδρόμιο Charles De Gaulle

Ένα από τα μεγάλα βήματα προόδου για τη δημιουργία της Ευρώπης των πολιτώνπήρξε η Συνθήκη του Σένγκεν και η ενσωμάτωσή της, με το πρωτόκολλο που εγκρίθηκε στο Ευρωπαϊκό Συμβούλιο του Άμστερνταμ, στο νομικό πλαίσιο βάσει του οποίου λειτουργεί η Ευρωπαϊκή Ένωση. Ωστόσο, ένα από τα βασικά στοιχεία της ελεύθερης κυκλοφορίας των πολιτών στο εσωτερικό της Ένωσης, δηλαδή η άρση των συστηματικών ελέγχων ταυτότητας των Ευρωπαίων πολιτών που ταξιδεύουν στον χώρο του Σένγκεν, γίνεται σήμερα αντικείμενο

περιφρόνησης στο αεροδρόμιο Charles de Gaulle στο Roissy της Γαλλίας. Η εταιρεία Air Franceποβάλλει κάθε επιβάτη που ταξιδεύει προς έναν προορισμό στο εσωτερικό της Ένωσης σε έλεγχο ταυτότητας, διενεργούμενο από το προσωπικό εταιρείας ασφαλείας, πριν από την είσοδο στις αίθουσες επιβίβασης, μεποχρεωτική διέλευση από τις πύλες ασφαλείας.

Πώς προτίθεται η Επιτροπή να αντιδράσει στο νέο αυτό εμπόδιο στην ελεύθερη κυκλοφορία·

Κοινή απάντησητου κ. Vitorino εξ ονόματος της Επιτροπήςστις γραπτές ερωτήσεις E-1486/01 και P-1595/01

(5 Ιουλίου 2001)

Το κεκτημένο του Σένγκεν που ενσωματώθηκε στο πλαίσιο της Ένωσης προβλέπει ότι η διάβαση των εσωτερικών συνόρων μπορεί να πραγματοποιηθεί σε οποιοδήποτε μέρος, χωρίς τη διενέργεια ελέγχου με μοναδική αιτιολογία τη διάβαση εσωτερικού συνόρου.

Όσον αφορά τους ελέγχους που διενεργούνται από τους αερομεταφορείς, πρέπει να γίνει διαχωρισμός μεταξύ διαφόρων τύπων ελέγχων:

- των ελέγχων ταυτότητας που διενεργούνται σε εμπορικό πλαίσιο: κατά τον έλεγχο εισιτηρίων προκειμένου να πιστοποιηθεί η ταυτότητα του ταξιδιώτη που έχει ονομαστικό εισιτήριο ή στο πλαίσιο του ελέγχου της ταυτότητας του ατόμου που παρουσιάζεται ισχυριζόμενο ότι δικαιούται για παράδειγμα ορισμένες μειώσεις,

- των ελέγχων που διενεργούνται για λόγους ασφαλείας σε έκτακτες περιπτώσεις και συνθήκες, παραδείγματος χάρη σε περίπτωση αμφιβολιών ως προς τη συμπεριφορά ενός ταξιδιώτη που θέτει σε κίνδυνο τη δημόσια τάξη ή την ασφάλεια των άλλων ταξιδιωτών,

- των ελέγχων για την πρόληψη κυρώσεων στο πλαίσιο της νομοθεσίας όσον αφορά την ευθύνη των μεταφορέων για τις περιπτώσεις κατά τις οποίες μεταφέρουν πρόσωπα τα οποία δεν έχουν στην κατοχή τους τα απαιτούμενα ταξιδιωτικά έγγραφα.

Η Επιτροπή έχει τη γνώμη ότι οι τελευταίοι αυτοί έλεγχοι δεν συμβιβάζονται με το ισχύον κοινοτικό δίκαιο. Οι διατάξεις των άρθρων 26 και 27 της σύμβασης εφαρμογής της συμφωνίας Σένγκεν οι σχετικές με την ευθύνη των μεταφορέων θα έπρεπε να εφαρμόζονται μόνον στις μεταφορές από χώρες που δεν έχουνπογράψει τη συμφωνία Σένγκεν. Δεν θα έπρεπε να πραγματοποιούνται σε ένα χώρο χωρίς σύνορα, δεδομένου ότι πρόκειται για ελέγχους που διενεργούνται με μοναδική αιτιολογία τη διάβαση εσωτερικού συνόρου.

Αντίθετα, οι έλεγχοι που αναφέρονται στις δύο πρώτες παραγράφους εφαρμόζονται επίσης στις εθνικές πτήσεις και δεν έρχονται σε αντίθεση με την ιδέα ενός χώρου χωρίς σύνορα, εφόσον διενεργούνται με τους ίδιους όρους τόσο στους ταξιδιώτες εθνικών πτήσεων, όσο και σε αυτούς οι οποίοι ταξιδεύουν σε πτήσεις εντός των χωρών Σένγκεν.

Προκειμένου να κρίνει ως προς τον τύπο ελέγχου που διενεργήθηκε, η Επιτροπή θα πραγματοποιήσει τις αναγκαίες επαφές, ώστε να λάβει όλες τις διευκρινίσεις όσον αφορά τα καταγγελθέντα γεγονότα. Δεν θα παραλείψει, εφόσον χρειαστεί, να χειριστεί το θέμα στο πλαίσιο της διαδικασίας που προβλέπεται στο άρθρο 226 (πρώην άρθρο 169) της συνθήκης ΕΚ.